সার্ভাইভার: অল-স্টার্স

সার্ভাইভার: অল-স্টার্স মার্কিন আপাতবাস্তব টেলিভিশন অনুষ্ঠান সার্ভাইভারের মার্কিন সংস্করণের অষ্টম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০০৪ সালের ১লা ফেব্রুয়ারি তারিখে শুরু হয়েছিল, যা ৩৯ দিনের যাত্রা শেষে ২০০৪ সালের ৯ই মে তারিখে চূড়ান্ত ট্রাইবাল কাউন্সিলের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও মার্কিন টেলিভিশন চ্যানেল সিবিএসে সম্প্রচারিত হয়েছে। মার্কিন উপস্থাপক জেফ প্রবস্ট পূর্ববর্তী মৌসুমের মতো এই মৌসুমেও উপস্থাপনা করেছেন।

পানামার একটি দ্বীপে অনুষ্ঠিত এই মৌসুমটি প্রাথমিকভাবে চাপেরা এবং মোগো মোগো নামে দুইটি উপজাতিতে বিভক্ত ছিল। পরবর্তীতে এই দুই উপজাতিকে একত্রিত করে চাবোগা মোগো নামে একটি বৃহত্তর উপজাতিতে অবশিষ্ট প্রতিযোগীকে অন্তর্ভুক্ত করা হয়েছিল। ১৮ জন প্রতিযোগীর অংশগ্রহণে অনুষ্ঠিত এই মৌসুমটি চূড়ান্ত ট্রাইবাল কাউন্সিলের ভোটে সর্বোচ্চ ৪ ভোট পেয়ে মার্কিন প্রশাসনিক সহকারী অ্যাম্বার ব্রকিচ জয়লাভ করেছেন, যেখানে দ্বিতীয় সর্বোচ্চ ৩ ভোট পেয়ে রব মারিয়ানো প্রথম রানার-আপ হয়েছেন।

বিন্যাস
সার্ভাইভার মূলত চার্লি পারসন্স দ্বারা নির্মিত সুয়েডীয় অনুষ্ঠান এক্সপেডিশন রবিনসনের আদলে নির্মিত, যার মূলভাব হচ্ছে উষ্ণমণ্ডলীয় অঞ্চলের দূরবর্তী এক স্থানের একান্তভাবে প্রাকৃতিক পরিবেশে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা ছাড়াও সাধারণ মানুষও এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারীদের "কাস্টওয়ে" (নিষ্প্রাণবন্দী) বলা হয়, যাদেরকে সীমিত সরঞ্জাম ও খাদ্য নিয়ে টিকে থাকার চ্যালেঞ্জে অংশগ্রহণ করতে হয়। প্রতিযোগীদের মূল লক্ষ্য হলো প্রাকৃতিক পরিবেশে বেঁচে থাকা, আশ্রয় তৈরি করা, আগুন জ্বালানো, পানি ও খাবারের সন্ধান করা এবং শারীরিক ও মানসিক সহনশীলতা প্রদর্শন করা। প্রতিটি মৌসুমে সাধারণত ১৬ থেকে ২০ জন প্রতিযোগী অংশগ্রহণ করে থাকে, যারা শারীরিক ও মানসিকভাবে পরীক্ষিত হন। খেলার প্রথম পর্যায়ে, প্রতিযোগীদের উপজাতি বা দল আকারে বিভক্ত হয় এবং আলাদা আশ্রয়স্থলে অবস্থান করে। এই উপজাতিগুলো বিভিন্ন চ্যালেঞ্জে অংশগ্রহণ করে, যা কখনও খাদ্য, সরঞ্জাম বা অন্যান্য প্রয়োজনীয় জিনিসের পুরস্কার জয়ের সুযোগ দেয় এবং কখনও "নিরাপত্তা" জয়লাভে সহায়ক হয়, যার মাধ্যমে তারা পরবর্তী ট্রাইবাল কাউন্সিল থেকে বাঁচতে পারে। যেসব উপজাতি চ্যালেঞ্জে পরাজিত হয়, তাদের সদস্যদেরকে ট্রাইবাল কাউন্সিলে উপস্থিত হতে হয়, যেখানে অংশগ্রহণকারীরা গত কয়েক দিনের ঘটনাবলি নিয়ে আলোচনা করে এবং একে অপরের বিরুদ্ধে ভোট দিয়ে একজনকে প্রতিযোগিতা থেকে নিষ্কাশন করে। কখনও কখনও উপজাতি পরিবর্তন বা একত্রিকরণ ঘটে, যেখানে প্রতিযোগীরা নতুন উপজাতিতে স্থানান্তরিত হয় বা শেষ পর্যন্ত সমস্ত অংশগ্রহণকারীরা একক উপজাতিতে মিশ্রিত হয়। এই পর্যায়ে চ্যালেঞ্জগুলো সাধারণত ব্যক্তিগতভাবে অনুষ্ঠিত হয় এবং বিজয়ীকে একক নিরাপত্তা বা পুরস্কার প্রদান করা হয়। এছাড়াও, খেলার মধ্যবর্তী পর্যায় হতে শেষ পর্যন্ত বাদ দেওয়া প্রতিযোগীরা জুরি হিসেবে যোগদান করে, যারা পরবর্তী ট্রাইবাল কাউন্সিল পর্যবেক্ষণ করে এবং খেলা শেষ হলে বিজয়ী নির্বাচনে ভোট প্রদান করে। চূড়ান্ত ট্রাইবাল কাউন্সিলে দুই বা তিনজন প্রতিযোগী অবশিষ্ট থাকে, যেখানে জুরি প্রতিযোগীদের প্রশ্ন করে এবং তাদের খেলার কৌশল, সামাজিক দক্ষতা এবং কৌশলগত সিদ্ধান্তগুলো বিচার করে। এই আলোচনার পরে জুরি গোপনে ভোট প্রদান করে এবং "সোল সারভাইভার" তথা বিজয়ী ঘোষণা করা করে।

প্রতিযোগী
 স্থান  প্রতিযোগী  পেশা      অবস্থা  ১  অ্যাম্বার ব্রকিচ  প্রশাসনিক সহকারী  দিন ১  দিন ৩৯   ২  রব মারিয়ানো  নির্মাণ শ্রমিক  দিন ১  দিন ৩৯   ৩  জেনা লুইস  শিক্ষার্থী  দিন ১  দিন ৩৮   ৪  রুপার্ট বোনহ্যাম  পরামর্শদাতা  দিন ১  দিন ৩৭   ৫  টম বুকানন  ছাগল চাষী  দিন ১  দিন ৩৬   ৬  শি আন হুয়াং  কর্মকর্তা নিয়োগকারী  দিন ১  দিন ৩৩   ৭  অ্যালিসিয়া ক্যালাওয়ে  ব্যক্তিগত প্রশিক্ষক  দিন ১  দিন ৩০   ৮  কেথি ভ্যাভ্রিক-ও'ব্রায়ান  রিয়েল এস্টেট এজেন্ট  দিন ১  দিন ২৮   ৯  লেক্স ভান ডেন বের্গে  বিপণন ব্যবস্থাপক  দিন ১  দিন ২৭   ১০  জেরি ম্যান্থি  অভিনেত্রী  দিন ১  দিন ২৪   ১১  ইথান জন  ফুটবলার  দিন ১  দিন ২১   ১২  কোলবি ডোনাল্ডসন  যানবাহন পরিবর্তনকারক  দিন ১  দিন ১৯   ১৩  সুজেন হোক  ট্রাক ড্রাইভার  দিন ১  দিন ১৭   ১৪  রিচার্ড হ্যাচ  কর্পোরেট ট্রেনার  দিন ১  দিন ১৫   ১৫  রব কেস্তেরনিনো  কম্পিউটার প্রকল্প সমন্বয়কারী  দিন ১  দিন ১২   ১৬  জেনা মোরাস্কা  মডেল  দিন ১  দিন ৯   ১৭  রুডি বশ  প্রাক্তন নাবিক  দিন ১  দিন ৬   ১৮  টিনা উইসন  ব্যক্তিগত সেবিকা  দিন ১  দিন ৩  

তথ্যসূত্র

বহিঃসংযোগ


বিষয়শ্রেণী:সার্ভাইভারের (আমেরিকান টেলিভিশন ধারাবাহিক) মৌসুম
বিষয়শ্রেণী:২০০৪-এ মার্কিন টেলিভিশন মৌসুম
বিষয়শ্রেণী:সিবিএসের মৌলিক অনুষ্ঠান